title: Odluka Vijeća (ZVSP) 2017/689 od 11. travnja 2017. o izmjeni Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu

text:
               12.4.2017

               HR

               Službeni list Europske unije

               L 99/21

         ODLUKA VIJEĆA (ZVSP) 2017/689
   od 11. travnja 2017.
   o izmjeni Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 12. travnja 2011. donijelo Odluku 2011/235/ZVSP (1).

               (2)

               Na temelju preispitivanja Odluke 2011/235/ZVSP mjere ograničavanja navedene u toj odluci trebalo bi produljiti do 13. travnja 2018.

               (3)

               Vijeće je također zaključilo da bi unose u vezi s određenim osobama iz Priloga Odluci 2011/235/ZVSP trebalo ažurirati.

               (4)

               Odluku 2011/235/ZVSP trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   U članku 6. Odluke 2011/235/ZVSP stavak 2. zamjenjuje se sljedećim:

      „2.   Ova se Odluka primjenjuje do 13. travnja 2018. Ona se stalno preispituje. Ona se prema potrebi produljuje ili mijenja ako Vijeće smatra da njezini ciljevi nisu ispunjeni.”.

   Članak 2.
   Prilog Odluci 2011/235/ZVSP mijenja se kako je navedeno u Prilogu ovoj Odluci.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 11. travnja 2017.

            Za Vijeće

            Predsjednik

         L. GRECH

      (1)  Odluka Vijeća 2011/235/ZVSP od 12. travnja 2011. o mjerama ograničavanja protiv određenih osoba i subjekata s obzirom na stanje u Iranu (SL L 100, 14.4.2011., str. 51.).

      PRILOG
      Sljedeći unosi zamjenjuju unose u vezi s dolje navedenim osobama, koji su navedeni u Prilogu Odluci 2011/235/ZVSP.

                     Ime

                     Identifikacijski podaci

                     Razlozi

                     Datum uvrštenja na popis

                     „20.

                     MOGHISSEH Mohammad (također poznat kao NASSERIAN)

                     Sudac, predsjednik Revolucionarnog suda u Teheranu, 28. odjeljak. Smatra ga se odgovornim i za osude pripadnika zajednice Bahai. Bio je zadužen za predmete povezane s razdobljem nakon izbora. Izrekao je dugotrajne kazne zatvora u okviru nepoštenih suđenja društvenim i političkim aktivistima i novinarima te više smrtnih kazni prosvjednicima i društvenim i političkim aktivistima.

                     12.4.2011.

                     22.

                     MORTAZAVI Said

                     Mjesto rođenja: Meybod, Yazd (Iran) –
                     datum rođenja: 1967.

                     Bivši teheranski glavni javni tužitelj do kolovoza 2009. Kao teheranski glavni javni tužitelj izdao je opći nalog koji je upotrijebljen za zatvaranje stotina aktivista, novinara i studenata. U siječnju 2010. parlamentarnom istragom utvrđena je njegova izravna odgovornost za zatvaranje triju osoba koje su potom umrle u zatvoru. Suspendiran je s dužnosti u kolovozu 2010. nakon istrage iranskih pravosudnih tijela o njegovoj ulozi u smrti trojice muškaraca koji su na njegov nalog pritvoreni nakon izbora. Iranske su vlasti u studenome 2014. službeno priznale njegovu ulogu u smrti pritvorenikâ. Iranski sud 19. kolovoza 2015. oslobodio ga je optužbi u vezi s mučenjem i smrću trojice mladih muškaraca u centru za pritvor Kahrizak u 2009.

                     12.4.2011.

                     23.

                     PIR-ABASSI Abbas

                     Sudac u kaznenom sudskom vijeću. Bivši sudac Revolucionarnog suda u Teheranu, 26. odjeljak. Bio je zadužen za predmete povezane s razdobljem nakon izbora; izrekao je dugotrajne kazne zatvora u okviru nepoštenih suđenja aktivistima za ljudska prava i više smrtnih kazna prosvjednicima.

                     12.4.2011.

                     25.

                     SALAVATI Abdolghassem

                     Sudac, predsjednik Revolucionarnog suda u Teheranu, 15. odjeljak. Istražni sudac na sudu u Teheranu. Nadležan za predmete povezane s razdobljem nakon izbora, kao sudac predsjedao je „montiranim procesima” u ljeto 2009., osudio je na smrt dvojicu monarhista koji su sudjelovali u montiranim procesima. Izrekao je dugotrajne kazne zatvora za više od stotinu političkih zatvorenika, aktivista za ljudska prava i prosvjednika.

                     12.4.2011.

                     33.

                     ABBASZADEH-MESHKINI, Mahmoud

                     Tajnik Vijeća za ljudska prava. Bivši guverner pokrajine Ilam. Bivši politički direktor u Ministarstvu unutarnjih poslova. Kao voditelj Odbora iz članka 10. Zakona o aktivnostima političkih stranaka i skupina bio je zadužen za izdavanje odobrenja za demonstracije i druga javna događanja te registraciju političkih stranaka.
                     U 2010. privremeno je zabranio aktivnosti dviju reformističkih političkih stranaka povezanih s Mousavijem – Islamske iranske fronte za sudjelovanje i Organizacije mudžahedina islamske revolucije.
                     Od 2009. sustavno i neprestano zabranjuje sva nevladina okupljanja i time uskraćuje ustavno pravo na prosvjed što dovodi do brojnih uhićenja mirnih prosvjednika, koja su protivna pravu na slobodu okupljanja.
                     Također je 2009. oporbi uskratio dozvolu za ceremoniju žalovanja za ljudima ubijenima u prosvjedima zbog predsjedničkih izbora.

                     10.10.2011.

                     35.

                     AKHARIAN Hassan

                     Bivši čuvar u odjelu 1 zatvora Radjaishahr u Karaju. Nekoliko bivših pritvorenika optužilo ga je za mučenja i izdavanje zapovijedi kojima je spriječio pružanje liječničke pomoći zatvorenicima. Prema zapisniku svjedočenja jednog pritvorenika u zatvoru Radjaishahr, svi su ga čuvari snažno tukli, a Akharian je za to znao. Također je prijavljen barem jedan slučaj smrti pritvorenika, Mohsena Beikvanda, u razdoblju kada je Akharian bio voditelj.

                     10.10.2011.

                     36.

                     AVAEE Seyyed Ali-Reza (također poznat kao: AVAEE Seyyed Alireza)

                     Direktor ureda za posebne istrage. Do srpnja 2016. zamjenik ministra unutarnjih poslova i voditelj javnog registra. Savjetnik Disciplinskog suda za suce od travnja 2014. Bivši predsjednik pravosudnih tijela u Teheranu. Kao predsjednik pravosudnih tijela u Teheranu odgovoran je za povrede ljudskih prava, proizvoljna uhićenja, uskraćivanje prava zatvorenicima i porast broja pogubljenja.

                     10.10.2011.

                     38.

                     FIRUZABADI general bojnik dr. Seyyed Hasan (također poznat kao: FIRUZABADI general bojnik dr. Seyed Hassan; FIROUZABADI general bojnik dr. Seyyed Hasan; FIROUZABADI general bojnik dr. Seyed Hassan)

                     Mjesto rođenja: Mashad.
                     datum rođenja: 3.2.1951.

                     Kao bivši načelnik stožera iranskih oružanih snaga najviši je vojni zapovjednik odgovoran za vođenje svih vojnih sektora i politika, uključujući Islamsku revolucionarnu gardu (IRGC) i policiju. Snage pod njegovim formalnim zapovjedništvom provodile su brutalnu represiju nad mirnim prosvjednicima i masovna zatvaranja.
                     Također je član Vrhovnog vijeća za nacionalnu sigurnost (SNSC) i Vijeća za primjerenost.

                     10.10.2011.

                     39.

                     GANJI Mostafa Barzegar

                     Bivši glavni javni tužitelj u Qomu. Trenutačno je vjerojatno u postupku raspoređivanja na drugu funkciju. Odgovoran je za proizvoljna zatvaranja i zlostavljanje desetaka počinitelja kaznenih djela u Qomu. Sudjelovao je u teškom kršenju prava na zakonito postupanje, što je doprinijelo pretjeranoj i sve češćoj primjeni smrtne kazne i naglom porastu broja pogubljenja od početka godine.

                     10.10.2011.

                     40.

                     HABIBI Mohammad Reza

                     Voditelj ureda ministarstva pravosuđa u Yazdu. Bivši zamjenik javnog tužitelja u Isfahanu. Trenutačno je vjerojatno u postupku raspoređivanja na drugu funkciju. Sudjelovao je u postupcima u kojima je optuženicima uskraćeno pravo na pošteno suđenje – npr. Abdollahu Fathiju koji je pogubljen u svibnju 2011. nakon što je Habibi tijekom njegova suđenja u ožujku 2010. ignorirao njegovo pravo na saslušanje i probleme s psihičkim zdravljem. Sudjelovao je stoga u teškom kršenju prava na zakonito postupanje, što je doprinijelo pretjeranoj i sve češćoj primjeni smrtne kazne i naglom porastu broja pogubljenja od početka 2011.

                     10.10.2011.

                     41.

                     HEJAZI Mohammad

                     Mjesto rođenja: Isfahan
                     Datum rođenja: 1956.

                     General u Pasdaranima, imao je ključnu ulogu u zastrašivanju iranskih „neprijatelja” i prijetnjama prema njima te bombardiranju selâ iračkih Kurda. Bivši čelnik Korpusa Sarollah IRGC-a u Teheranu i bivši zapovjednik snaga Basij, imao je središnju ulogu u represiji nad prosvjednicima nakon izbora.

                     10.10.2011.

                     46.

                     KAMALIAN Behrouz
                     (također poznat kao: Hackers Brain)

                     Mjesto rođenja: Teheran
                     Datum rođenja: 1983.

                     Voditelj kiberskupine „Ashiyaneh” povezane s IRGC-om. Skupina „Ashiyaneh” Digital Security, koju je osnovao Behrouz Kamalian, odgovorna je za snažne kibernapade na domaće protivnike i reformiste te strane institucije. Na internetskim stranicama 32. zapovjedništva revolucionarne garde za kiberobranu 21. lipnja 2009. objavljene su fotografije lica 26 osoba koje su navodno snimljene tijekom demonstracija nakon izbora. Uz njih je priložen poziv Irancima da „identificiraju izgrednike”.

                     10.10.2011.

                     49.

                     MALEKI Mojtaba

                     Zamjenik voditelja ministarstva pravosuđa u pokrajini Razavi Horasan. Bivši javni tužitelj u Kermanshahu. Imao je ulogu u dramatičnom povećanju broja presuda sa smrtnom kaznom donesenih u Iranu, između ostalog u kaznenom progonu sedmoro zatvorenika osuđenih za trgovanje drogom, koji su obješeni istog dana, 3. siječnja 2010., u središnjem zatvoru u Kermanshahu.

                     10.10.2011.

                     51.

                     SALARKIA Mahmoud

                     Bivši predsjednik nogometnog kluba „Persepolis” iz Teherana

                     Predsjednik Komisije za benzin i transport Grada Teherana. Zamjenik glavnog javnog tužitelja u Teheranu za zatvorske poslove za vrijeme represije u 2009.
                     Kao zamjenik glavnog javnog tužitelja u Teheranu za zatvorske poslove bio je izravno odgovoran za brojne uhidbene naloge protiv nevinih i mirnih prosvjednika i aktivista. Brojna izvješća branitelja ljudskih prava pokazuju da su prema njegovu nalogu gotovo svi koji su uhićeni držani u izolaciji bez pristupa odvjetniku ili obitelji te bez optužbe, tijekom razdobljâ različite duljine, često u uvjetima koji su jednaki prisilnom nestanku. Njihove obitelji često nisu bile obaviještene o uhićenju.

                     10.10.2011.

                     53.

                     TALA Hossein (također poznat kao: TALA Hosseyn)

                     Bivši zastupnik u iranskom parlamentu. Bivši glavni guverner („Farmandar”) pokrajine Teheran do rujna 2010., bio je odgovoran za intervenciju policijskih snaga te stoga za suzbijanje prosvjeda. U prosincu 2010. primio je nagradu zbog svoje uloge u represiji nakon izbora.

                     10.10.2011.

                     56.

                     BAHRAMI Mohammad-Kazem

                     Predsjednik upravnoga suda. Sudjelovao je u represiji protiv mirnih prosvjednika kao voditelj pravosudnog odjeljka oružanih snaga.

                     10.10.2011.

                     73.

                     FAHRADI Ali

                     Zamjenik voditelja Inspektorata za pravna pitanja i javnu inspekciju ministarstva pravosuđa u Teheranu. Javni tužitelj u Karaju. Odgovoran je za teška kršenja ljudskih prava, između ostalog za kazneni progon na suđenjima na kojima je izrečena smrtna kazna. U Karaju je zabilježen velik broj pogubljenja dok je on bio javni tužitelj.

                     23.3.2012.

                     74.

                     REZVANMA-NESH Ali

                     Zamjenik javnog tužitelja u pokrajini Karaj u regiji Alborz. Odgovoran je za teško kršenje ljudskih prava, između ostalog umiješanost u pogubljenje jednog maloljetnika.

                     23.3.2012.

                     76.

                     SADEGHI Mohamed

                     Pukovnik i zamjenik voditelja tehničke i kibertehničke obavještajne službe IRGC-a te zadužen za centar za analizu i borbu protiv organiziranog kriminala u okviru Pasdarana. Odgovoran za uhićenja i mučenje blogera/novinara.

                     23.3.2012.

                     79.

                     RASHIDI AGHDAM, Ali Ashraf

                     Bivši upravitelj zatvora Evin, imenovan sredinom 2012. Od njegova imenovanja uvjeti u zatvoru pogoršali su se, a u izvješćima se spominje sve lošije postupanje prema zatvorenicima. U listopadu 2012. devet zatvorenica započelo je štrajk glađu iz protesta zbog kršenja njihovih prava i nasilnog postupanja zatvorskih čuvara.

                     12.3.2013.

                     82.

                     SARAFRAZ, Mohammad (dr.) (također poznat kao: Haj-agha Sarafraz)

                     Mjesto rođenja: Teheran
                     Datum rođenja: oko 1963.
                     Boravište: Teheran

                     Član Vrhovnog vijeća za kiberprostor. Bivši predsjednik Radiotelevizije Islamske Republike Iran (IRIB). Bivši voditelj televizijskih mreža IRIB World Service i Press TV-a, odgovoran za sve odluke u vezi s programom. Blisko povezan s državnim sigurnosnim aparatom. Pod njegovim je vodstvom Press TV, zajedno s IRIB-om, surađivao s iranskim sigurnosnim službama i javnim tužiteljima radi emitiranja prisilnih priznanja pritvorenikâ, uključujući priznanje iransko-kanadskog novinara i redatelja Maziara Baharija u tjednoj emisiji „Iran Today”. Neovisni regulator za radiodifuziju OFCOM kaznio je Press TV u Ujedinjenoj Kraljevini sa 100 000  funti zbog emitiranja Baharijeva priznanja 2011., a koje je snimljeno u zatvoru dok je Bahari bio pod prisilom. Sarafraz je stoga povezan s kršenjem prava na zakonito postupanje i pošteno suđenje.

                     12.3.2013.

                     86.

                     MUSAVI-TABAR, Seyyed Reza

                     Bivši voditelj Revolucionarnog javnog tužiteljstva u Shirazu. Odgovoran za nezakonita uhićenja i loše postupanje prema političkim aktivistima, novinarima, braniteljima ljudskih prava, baha'ijima i zatočenicima savjesti, koji su zlostavljani, mučeni, ispitivani te im je uskraćen pristup odvjetnicima i zakonito postupanje. Musavi-Tabar potpisivao je sudske naloge u zloglasnom Centru za zadržavanje br. 100 (zatvor za muškarce), uključujući nalog za trogodišnje zadržavanje baha'ijske zatvorenice Rahe Sabet u samici.

                     12.3.2013.”


title: Odluka Vijeća (EU) 2015/1420 od 16. ožujka 2015. o stajalištu koje treba zauzeti u ime Europske unije u Vijeću za pridruživanje osnovanom na temelju Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u odnosu na donošenje Preporuke o provedbi programa pridruživanja EU-a i Ukrajine

text:
               22.8.2015

               HR

               Službeni list Europske unije

               L 221/4

         ODLUKA VIJEĆA (EU) 2015/1420
   od 16. ožujka 2015.
   o stajalištu koje treba zauzeti u ime Europske unije u Vijeću za pridruživanje osnovanom na temelju Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u odnosu na donošenje Preporuke o provedbi programa pridruživanja EU-a i Ukrajine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217., u vezi s njegovim člankom 218. stavkom 9.,
   uzimajući u obzir zajednički prijedlog Europske komisije i visoke predstavnice Unije za vanjske poslove i sigurnosnu politiku,
   budući da:

               (1)

               Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (1) („Sporazum”) potpisan je 21. ožujka 2014. i 27. lipnja 2014.

               (2)

               Do stupanja na snagu, Sporazum se primjenjuje privremeno u skladu s odlukama Vijeća 2014/295/EU (2), 2014/668/EU (3) i 2014/691/EU (4).

               (3)

               Stranke su postigle dogovor o programu pridruživanja koji pruža popis prioriteta za njihov zajednički rad po pojedinim sektorima i kojim će se pripremiti i olakšati provedba Sporazuma, a koji će morati donijeti Vijeće za pridruživanje osnovano na temelju Sporazuma o pridruživanju.

               (4)

               Vijeće mora donijeti stajalište kojetreba zauzeti u ime Unije u Vijeću za pridruživanje u odnosu na donošenje Preporuke o provedbi programa pridruživanja EU-a i Ukrajine,

         DONIJELO JE OVU ODLUKU:
   Članak 1.
   Stajalište koje treba zauzeti u ime Unije u Vijeću za pridruživanje osnovanom na temelju Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u odnosu na provedbu programa pridruživanja EU-a i Ukrajine temelji se na nacrtu Preporuke Vijeća za pridruživanje priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 16. ožujka 2015.

            Za Vijeće

            Predsjednica

         F. MOGHERINI

      (1)  SL L 161, 29.5.2014., str. 3.

      (2)  Odluka Vijeća 2014/295/EU od 17. ožujka 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu njegove preambule, članka 1. te glava I., II. i VII. (SL L 161, 29.5.2014., str. 1.).

      (3)  Odluka Vijeća 2014/668/EU od 23. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola (SL L 278, 20.9.2014., str. 1.).

      (4)  Odluka Vijeća 2014/691/EU od 29. rujna 2014. o izmjeni Odluke 2014/668/EU o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola (SL L 289, 3.10.2014., str. 1.).

      NACRT
      PREPORUKA br. 2015/…
      od
      o provedbi programa pridruživanja EU-a i Ukrajine
      VIJEĆE ZA PRIDRUŽIVANJE EU-a I UKRAJINE,
      uzimajući u obzir Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, a posebno njegov članak 463.,
      budući da:

                  (1)

                  Na temelju članka 463. Sporazuma o pridruživanju između Europske unije i Europske zajednice za atomsku energiju te njezinih država članica, s jedne strane i Ukrajine, s druge strane (1) („Sporazum”) Vijeće za pridruživanje ovlašteno je za davanje odgovarajućih preporuka za potrebe postizanja u njemu navedenih ciljeva.

                  (2)

                  Na temelju članka 476. Sporazuma stranke poduzimaju sve opće ili posebne mjere potrebne za ispunjavanje svojih obveza iz Sporazuma.

                  (3)

                  Do stupanja na snagu, Sporazum primjenjuje se privremeno u skladu s Odlukom Vijeća 2014/295/EU (2), Odlukom Vijeća 2014/668/EU (3) i Odlukom Vijeća 2014/691/EU (4).

                  (4)

                  Stranke su postigle dogovor o tekstu programa pridruživanja kojim se želi pripremiti i olakšati provedba Sporazuma uspostavom praktičnog okvira radi ostvarivanja glavnih ciljeva političkog pridruživanja i gospodarske integracije.

                  (5)

                  Program pridruživanja služi dvostrukoj svrsi: određivanju konkretnih koraka prema ispunjavanju obveza stranaka utvrđenih u Sporazumu i pružanju šireg okvira za daljnje jačanje odnosa EU-a i Ukrajine u cilju postizanja znatne gospodarske integracije i produbljenja političke suradnje, u skladu s općim ciljevima Sporazuma,

            DONIJELO JE OVU PREPORUKU:
      Jedini članak
      Vijeće za pridruživanje preporuča da stranke provedu program pridruživanja EU-a i Ukrajine (5) u mjeri u kojoj je provedba usmjerena na postizanje ciljeva Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane.

         Sastavljeno u …

               Za Vijeće za pridruživanje

               Predsjednik

         (1)  SL L 161, 29.5.2014., str. 3.

         (2)  Odluka Vijeća 2014/295/EU od 17. ožujka 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu njegove preambule, članka 1. te glava I., II. i VII. (SL L 161, 29.5.2014., str. 1.).

         (3)  Odluka Vijeća 2014/668/EU od 23. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola (SL L 278, 20.9.2014., str. 1.).

         (4)  Odluka Vijeća 2014/691/EU od 29. rujna 2014. o izmjeni Odluke 2014/668/EU o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola (SL L 289, 3.10.2014., str. 1.).

         (5)  Vidjeti dokument st 6978/15 na http://register.consilium.europa.eu.


title: Odluka Vijeća 2013/270/ZVSP od 6. lipnja 2013. o izmjeni Odluke 2010/413/ZVSP o mjerama ograničavanja protiv Irana

text:
               18/Sv. 15

               HR

               Službeni list Europske unije

               317

         32013D0270

               L 156/10

               SLUŽBENI LIST EUROPSKE UNIJE

         ODLUKA VIJEĆA 2013/270/ZVSP
   od 6. lipnja 2013.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2010/413/ZVSP od 26. srpnja 2010. o mjerama ograničavanja protiv Irana (1), a posebno njezin članak 23.,
   budući da:

               (1)

               Vijeće je 26. srpnja 2010. donijelo Odluku Vijeća 2010/413/ZVSP.

               (2)

               Odbor Vijeća sigurnosti Ujedinjenih naroda osnovan na temelju Rezolucije Vijeća sigurnosti Ujedinjenih naroda (RVSUN) 1737 (2006.) izmijenio je 20. prosinca 2012. popis osoba i subjekata koji podliježu zabrani putovanja i zamrzavanju imovine u skladu s RVSUN-om 1737 (2006.), RVSUN-om 1747 (2007.), RVSUN-om 1803 (2008.) i RVSUN-om 1929 (2010.) te je na taj popis dodao dva subjekta. Ti bi subjekti trebali biti uključeni u popis osoba i subjekata koji podliježu mjerama ograničavanja iz Priloga I. Odluci 2010/413/ZVSP.

               (3)

               Nadalje, Vijeće smatra da bi na popis osoba i subjekata koji podliježu mjerama ograničavanja iz Priloga II. Odluci 2010/413/ZVSP trebalo dodati dodatne subjekte povezane sa subjektima koji se već nalaze na popisu.

               (4)

               Osim toga, Vijeće smatra da bi trebalo izmijeniti unose u vezi s određenim osobama i subjektima iz Priloga II. Odluci 2010/413/ZVSP.

               (5)

               Više nema osnove za zadržavanje određenih subjekata na popisu osoba i subjekata koji podliježu mjerama ograničavanja iz Priloga II. Uredbi (EU) 2010/413/CFSP.

               (6)

               Odluku 2010/413/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilozi I. i II. Odluci 2010/413/ZVSP mijenjaju se kako je određeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Luxembourgu 6. lipnja 2013.

            Za Vijeće

            Predsjednik

         A. SHATTER

      (1)  SL L 195, 27.7.2010., str. 39.
   PRILOG
   I.   Subjekti navedeni u nastavku dodaju se na popis određen u Prilogu I. Odluci 2010/413/ZVSP:

   A.   Osobe i subjekti uključeni u nuklearne djelatnosti ili djelatnosti povezane s balističkim projektilima

      Subjekti

               (1)

               Yas Air Yas Air novi je naziv društva Pars Air, društva koje je bilo u vlasništvu društva Pars Aviation Services Company, koje je Vijeće sigurnosti Ujedinjenih naroda Rezolucijom 1747 (2007.) uvrstilo na popis. Yas Air je pružao pomoć društvu Pars Aviation Services Company, subjektu koji su Ujedinjeni narodi uvrstili na popis, u kršenju stavka 5. Rezolucije 1747 (2007.).
               Lokacija: Mehrabad International Airport, Next to Terminal No. 6, Teheran, Iran.
               Datum uvrštenja na popis UN-a: 10.12.2012.

               (2)

               SAD Import Export Company: Društvo SAD Import Export Company pomoglo je društvu Parchin Chemical Industries i 7th of Tir Industries, subjektu koji su Ujedinjeni narodi uvrstili na popis, u kršenju stavka 5. Rezolucije 1747 (2007).
               Lokacija: Haftom Tir Square, South Mofte Avenue, Tour Line No 3/1, Teheran, Iran. (2) P.O. Box 1584864813.
               Datum uvrštenja na popis UN-a: 10.12.2012.

         II.   Subjekti navedeni u nastavku dodaju se na popis određen u Prilogu II. Odluci 2010/413/ZVSP:

   I.   Osobe i subjekti uključeni u nuklearne djelatnosti ili djelatnosti povezane s balističkim projektilima te osobe i subjekti koji pružaju potporu Vladi Irana

   B.   Subjekti

               Ime

               Identifikacijski podaci

               Razlozi

               Datum uvrštenja na popis

               1.

               Petropars Iran Company (također poznato kao: PPI)

               Adresa: No. 9, Maaref Street,
               Farhang Blvd, Saadet Abad,
               Teheran, Iran.
               Tel. +98-21-22096701- 4.
               http://www.petropars.com/Subsidiaries/PPI.aspx

               Društvo-kćer subjekta Petropars Ltd., koje je uvršteno na popis

               8.6.2013.

               2.

               Petropars Oilfield Services Company (također poznato kao: POSCO)

               Adresa: Kish harbor,
               PPI Bldg,
               Tel. +98-764-445 03 05,
               http://www.petropars.com/Subsidiaries/POSCO.aspx.

               Društvo-kćer subjekta Petropars Iran Company, koje je uvršteno na popis

               8.6.2013.

               3.

               Petropars Operation & Management Company (također poznato kao: POMC)

               Adresa: South Pars Gas
               Assaluyeh, Bushehr,
               Tel. +98-772-7363852.
               http://www.petropars.com/Subsidiaries/POMC.aspx

               Društvo-kćer subjekta Petropars Iran Company, koje je uvršteno na popis

               8.6.2013.

               4.

               Petropars Resources Engineering Ltd (također poznato kao: PRE)

               Adresa: 4th Floor, Floor No. 19, 5th Street, Gandi Ave.,
               Teheran, Iran, 1517646113,
               Tel. +98-21 88888910/13.
               http://www.petropars.com/Subsidiaries/PRE.aspx

               Društvo-kćer subjekta Petropars Iran Company, koje je uvršteno na popis

               8.6.2013.

               5.

               Iranian Oil Company (U.K.) Limited (IOC)

               Iranian Oil Company (U.K.) Limited, također poznato kao: IOC
               Adresa: NIOC House 6th Floor,
               4 Victoria Street,
               London, Ujedinjena Kraljevina.
               SW1H 0NE

               IOC je u 100 %-tnom vlasništvu društva Naftiran Intertrade Company (NICO). Društvo NICO uvršteno je na popis subjekata na koje se primjenjuju sankcije EU-a jer je u 100 %-tnom vlasništvu društva National Iranian Oil Company (NIOC), koje je na popisu subjekata na koje se primjenjuju sankcije EU-a jerpruža financijske izvore iranskoj vladi. Sva tri direktora u upravnom odboru društva IOC na dan 18. prosinca 2012. prethodno su radili za NIOC na direktorskim položajima, što dodatno ukazuje na snažnu povezanost IOC-a i NIOC-a.

               8.6.2013.

         III.   Unosi za niže navedene osobe i subjekte iz Priloga II. Odluci 2010/413/ZVSP zamjenjuju se donjim unosima:

               Ime

               Identifikacijski podaci

               Razlozi

               Datum uvrštenja u popis

               1.

               Sorinet Commercial Trust (SCT) (također poznato kao: SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust Bankers)

                           1.

                           Podružnica na otoku Kish Island:

                                       SCT Bankers (Kish Branch),

                                       Sadaf Tower, 3rd Floor,

                                       Suite 301,

                                       Kish Island, Iran,

                                       P.O. Box 87

                                       Tel. 09347695504

                                       Podružnica: Ujedinjeni Arapski Emirati – Dubai,

                                       P.O. Box 31988

                                 druga adresa:

                                       Kish Banking Fin aktivnosti Center, No 42, 4th floor,

                                       VC25 Part, Kish Island

                                 BIC: SCERIRTH KSH

                           2.

                           Podružnica u Dubaiju

                                       SCT Bankers Kish Company (PJS),

                                       Head Office,

                                       Kish Island:

                                       Sadaf Tower, 3rd Floor,

                                       Suite 301,

                                       P.O. Box 87

                                       Tel. 09347695504

                                       Podružnica: Ujedinjeni Arapski Emirati – Dubai,

                                       P.O. Box 31988

                                 Druga adresa:

                                       Sheykh Admad, Sheykh Zayed Road,

                                       31988 Dubai, UAE

                                 Druga adresa:

                                       Podružnica: No.1808, 18th Floor, Grosvenor House Commercial Tower,

                                       Sheikh Ahmad Sheik Zayed Road,

                                       Dubai, UAE,

                                       P.O. Box 31988

                                       Tel. 0097 14 3257022-99

                                       Adresa e-pošte: INFO@SCTBankers.com

                                 BIC: SCTSAEA1

                           3.

                           podružnica u Teheranu;

                                       SCT Bankers Kish Company (PJS),

                                       Head Office,

                                       Kish Island:

                                       Sadaf Tower, 3rd Floor,

                                       Suite 301,

                                       Kish Island, Iran,

                                       P.O. Box 87

                                       Tel.: 09347695504

                                       Podružnica: Ujedinjeni Arapski Emirati – Dubai,

                                       P.O. Box 31988

                                 Druga adresa:

                                       Reahi Aiiey, First of Karaj,

                                       Maksous Road 9,

                                       Teheran, Iran;

                                 BIC: SCERIRTH

               Sorinet Commercial Trust (SCT) pomaže subjektima koji su uvršteni na popis u kršenju odredaba uredbe EU-a o Iranu te pruža financijsku potporu vladi Irana. SCT je dio grupacije Sorinet Group koja je u vlasništvu i kojom upravlja Babak Zanjani. Koristi se za usmjeravanje plaćanja povezanih s naftom.

               22.12.2012.

               2.

               Mohammad Moghaddami FARD

               datum rođenja: 19. srpnja 1956.
               Putovnica: N10623175 (Iran) izdana 27. ožujka 2007.; važi do 26. ožujka 2012.

               Regionalni direktor IRISL-a u Ujedinjenim Arapskim Emiratima, Generalni direktor društva Pacific Shipping i Great Ocean Shipping Company, alias Oasis Freight Agency, koja su na popisu EU-a. Osnovao Crystal Shipping FZE 2010. u nastojanjima da izbjegne sankcije zbog uvrštenja IRISL-a na popis EU-a.

               1.12.2011.

               3.

               Ahmad Sarkandi

               Rođen 30. rujna 1953., Iranac.

               Bivši financijski direktor društva IRISL od 2011. Bivši izvršni direktor mnogih društava-kćeri IRISL-a koja su na popisu EU-a, odgovoran za osnivanje mnogih fiktivnih društava u kojima je još uvijek registriran kao direktor i dioničar.

               1.12.2011.

               4.

               Good Luck Shipping Company

                           P.O. Box 8486 – office

                           206/207,

                           Ahmad Ghubash Building,

                           Oud Mehta,

                           Bur Dubai, UAE

               Trgovačko društvo koje posluje u ime IRISL-a. Pod nadzorom Moghddamija Farda. Društvo Good Luck Shipping Company osnovano je da zamijeni društvo Oasis Freight Company alias Great Ocean Shipping Services, koje je pod sankcijama EU-a i u stečajnom je postupku. Društvo Good Luck Shipping Company izdalo je lažne prijevozne isprave za IRISL i subjekte u vlasništvu ili pod nadzorom IRISL-a. Djeluje u ime društava uvrštenih na popis EU-a HDSL i Sapid u Ujedinjenim Arapskim Emiratima. Osnovano je u lipnju 2011. da, zbog uvedenih sankcija, zamijeni društva Great Ocean Shipping Services.

               1.12.2011.

               5.

               Azores Shipping Company alias Azores Shipping FZE LLC

                           P.O. Box 113740 – Office

                           no 236,

                           Sultan Business Center,

                           Oud Mehta,

                           Dubai, UAE

               Pod nadzorom Moghddamija Farda. Osigurava usluge za Valfajre Shipping Company podružnicu poduzeća IRISL, uvrštenu na popis EU-a. Fiktivno društvo u vlasništvu ili pod nadzorom IRISL-a ili društva-kćeri IRISL-a. Prijavljeni je vlasnik plovila u vlasništvu ili pod nadzorom IRISL-a. Moghddami Fard je direktor društva.

               1.12.2011.

               6.

               Pacific Shipping

                           P.O. Box 127137 – Office

                           no 334,

                           Sultan Business Center,

                           Oud Mehta,

                           Dubai, UAE

               Djeluje za IRISL na Bliskom Istoku. Društvo-kći društva Azores Shipping Company. Generalni direktor poduzeća je Mohammad Moghaddami Fard. U listopadu 2010. bilo je uključeno u osnivanje društava paravana; imena tih novih društava trebala su se upotrebljavati na teretnicama s ciljem izbjegavanja sankcija. Još je uvijek uključeno u planiranje plovidbe brodova IRISL-a.

               1.12.2011.

         IV.   Niže navedeni subjekti brišu se s popisa iz Priloga II. Odluci 2010/413/ZVSP:

               1.

               Sad Export Import Company (također poznato kao SAD Import & Export Company)

               2.

               Yas Air

               3.

               Oasis Freight Agency

               4.

               Great Ocean Shipping Services (GOSS)